
[bookmark: TA_Heading][bookmark: TANumber]P9_TA(2024)0162
[bookmark: title][bookmark: Etoiles]Записване от страна на Съюза на допълнителни акции в капитала на ЕБВР и изменение на Споразумението за създаване на ЕБВР 

[bookmark: Commission]Комисия по икономически и парични въпроси

[bookmark: References]Законодателна резолюция на Европейския парламент от 14 март 2024 г. относно предложението за решение на Европейския парламент и на Съвета относно записването от страна на Европейския съюз на допълнителни акции в капитала на Европейската банка за възстановяване и развитие (ЕБВР) и за изменение на Споразумението за създаване на ЕБВР във връзка с разширяването на географския обхват на операциите на ЕБВР, за да включва Африка на юг от Сахара и Ирак, по ограничен и постепенен начин и за премахване на уставното ограничение на капитала за обичайни операции (COM(2024)0042 – C9-0009/2024 – 2024/0019(COD))
(Обикновена законодателна процедура: първо четене)
[bookmark: TextBodyBegin]Европейският парламент,
–	като взе предвид предложението на Комисията до Парламента и до Съвета (COM(2024)0042),
–	като взе предвид член 294, параграф 2 и член 212 от Договора за функционирането на Европейския съюз, съгласно които Комисията е внесла предложението в Парламента (C9‑0009/2024),
–	като взе предвид член 294, параграф 3 от Договора за функционирането на Европейския съюз,
–	като взе предвид поетия с писмо от 28 февруари 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 59 и 163 от своя Правилник за дейността,
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

P9_TC1-COD(2024)0019
Позиция на Европейския парламент, приета на първо четене на 14 март 2024 г. с оглед на приемането на Решение (ЕС) 2024/... на Европейския парламент и на Съвета относно записването от страна на Европейския съюз на допълнителни акции в капитала на Европейската банка за възстановяване и развитие (ЕБВР) и за изменение на Споразумението за създаване на ЕБВР във връзка с разширяването на географския обхват на операциите на ЕБВР, за да включва Субсахарска Африка и Ирак, и премахването на уставното ограничение на капитала за обичайни операции
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Решение (ЕС) 2024/1246.)

